**О Д Г О В О Р**

на пратеничкото прашање од пратеникот Цена Матевска поставено на 81-та седница на Собранието на Република Македонија одржана

 на 26 ноември 2009 година

 Во врска со проектот за реконструкција на патниот правец од село Пуста Река до село Цер, Ве известувам дека општините изработуваат проекти за реконструкција и рехабилитација на локалните патишта и истите ги поднесуваат до Агенцијата за државни патишта.

 Од пристигнатите проекти во Агенцијата за државни патишта, општина Крушево, во чии што граници припаѓа селот Пуста Река, доставила проект за изградба на следниот патен правец:

* Кривогаштани - село Пресил, во должина од 7100 метри;

додека општина Другово, во чии граници припаѓа селото Цер, доставила проекти за изградба на следните патни правци:

* Р - 406 - село Брждани, во должина од 1500 метри;
* М - 4 - Другово, во должина од 650 метри;
* М - 4 - село Попоец, во должина од 1100 метри;
* М- 4 - село Лавчани, во должина од 900 метри;

Исто така општините може, заклучно со 31.12.2009 година, да аплицираат со проекти во Агенцијата за државни патишта,согласно Проектот за рехабилитација и реконструкција на регионалните и локалните патишта во Република Македонија.

На крај, сакам да истакнам дека изградбата на патната инфраструктура останува приоритет во работењето на Министерството за транспорт и врски, бидејќи развиената патна инфраструктура ги јакне стопанските, транспортните и комуникациските врски помеѓу определени населени места, но истовремено создава предуслови за влез на странски директини инвестиции.